
REFERAT DE APROBARE A PROIECTULUI DE HOTĂRÂRE
privind aprobarea documentației tehnico-economice revizuite, a indicatorilor tehnico-economici - faza PT și a    anexei privind descrierea sumară a investiției, pentru obiectivul ”Reabilitare termică imobil, str. Arieș nr.20”

1. Descrierea situației actuale
Pentru obiectivul de investiţii "Reabilitare termică imobil str. Arieș, nr.20", s-a depus documentaţia tehnico-economică spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale, în baza căreia a fost semnat contractul de finanțare nr. 4246/20.05.2019. 
Indicatorii tehnico-economici stabiliți pentru documentația tehnică  cu soluția cu panouri sandwich din aluminiu au fost aprobați  prin HCL nr. 61/23.02.2018 privind aprobarea documentației tehnico-economice, a indicatorilor tehnico - economici - faza D.A.L.I. și a anexei privind descrierea sumară a investiției, pentru obiectivul "Reabilitare termică imobil, str. Arieș, nr.20", modificată prin HCL nr. 617/23.11.2018, modificată prin HCL nr. 144/27.03.2019.
	
Având în vedere că:
· documentația tehnică  s-a elaborat pe soluția cu panouri sandwich din aluminiu (scenariul 2 din DALI), dar nu a fost posibilă încheierea contractului de execuție de lucrări pe soluția sus menționată, procedura de achiziție publică derulându-se de 5 ori și anulată din cauza lipsei de ofertanți;
· prin adresa prestatorului serviciilor de proiectare, SC Eurodraft Proiect Design SRL, cu numărul de înregistrare SC 2021-27000/29.09.2021, se menționează necesitatea actualizării/revizuirii Proiectului Tehnic cu prima soluție din DALI, adică sistemul termoizolant cu vată minerală bazaltică, cu precizarea că sunt îndepliniți indicatorii tehnico-economici asumați prin cererea de finanțare; 
· în vederea asigurării implementării proiectului și ținând cont de cele prezentate mai sus  rezultă necesitatea actualizării/revizuirii Proiectului tehnic pe scenariul 1 din DALI;
2. Schimbari preconizate și rezultate așteptate
Obiectivul general al proiectului îl reprezinta cresterea eficientei energetice la blocul de locuinţe din Municipiul Timisoara, str. Aries nr.20, prin realizarea unor lucrari de intervenţie care determina diminuarea consumurilor energetice pentru încalzirea apartamentelor, în condiţiile asigurarii si menţinerii climatului termic interior, prin limitarea pierderilor de caldura catre mediul exterior precum si ameliorarea aspectului urbanistic al localitaţii. 
În urma realizării lucrărilor de intervenții propuse prin proiect, se urmărește atingerea următorilor indicatori:
1. Îmbunătăţirea condiţiilor de confort termic interior pentru clădirea rezidențială/apartamentele supuse reabilitării (120 apartamente).
2. Creșterea eficienţei energetice în clădirea care face obiectul proiectului, prin scăderea consumului anual specific de energie cu 74,60 kWh/m2/an.
3. Creșterea nivelului de protecţie a mediului înconjurător prin scăderea emisiilor de gaze cu efect de seră cu 122,26 echivalent tone CO2.
      
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind aprobarea documentației tehnico-economice revizuite, a indicatorilor tehnico-economici - faza PT - aferenți noii documentații, și a anexei privind descrierea sumară a investiției, pentru obiectivul ”Reabilitare termică imobil, str. Arieș nr.20”.

